**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2020**

**Číslo výzvy: 50/PRV/2020**

Pôdohospodárska platobná agentúra Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2020 (ďalej len „PRV“), vyhlasuje v zmysle ustanovení § 17 a § 57 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 4 – Investície do hmotného majetku**

**podopatrenie: 4.1 – Podpora na investície do poľnohospodárskych podnikov**

**oblasť: Špeciálna rastlinná výroba a citlivé plodiny**

**Živočíšna výroba**

**Typ výzvy: uzavretá**

**Dátum vyhlásenia výzvy: 20. 11. 2020**

**Dátum uzavretia výzvy: 31. 3. 2021**

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Žiadosti o poskytnutie informácií adresujte:

* na kanceláriu generálneho riaditeľa PPA, Hraničná 12, 815 26 Bratislava alebo
* na tel. č. 02/52733800 alebo
* na e–mail: info@apa.sk.

PPA bude reagovať na otázky, na ktoré je možné odpovedať informáciami zverejnenými na webovom sídle PPA len odkazmi na príslušné zverejnené dokumenty.

V procese vyhodnocovania žiadostí o nenávratný finančný príspevok z PRV (ďalej len „ŽoNFP“) PPA **neposkytne informácie** o stave vyhodnocovania žiadostí. O konečnom výsledku vyhodnotenia ŽoNFP bude žiadateľ informovaný v zmysle zákona o e-Governmente elektronickým doručením do elektronickej schránky. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolať. PPA neposkytuje individuálne poradenstvo k vyhlásenej výzve.

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od 1. 3. 2021 do 31. 3. 2021 |
| **Hodnotenie ŽoNFP** | Začína od posledného možného dátumu na doručenie ŽoNFP výlučne elektronicky prostredníctvom [Ústredného portálu verejnej správy](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) a končí dňom vydania Rozhodnutia o schválení/neschválení ŽoNFP. |
| **Počet podaných ŽoNFP v predmetnej výzve** | Menej ako 101 podaných ŽoNFP |
| **Vystavenie potvrdenia o registrácii ŽoNFP** | do 70 pracovných dní od posledného možného dátumu na doručenie ŽoNFP elektronicky prostredníctvom Ústredného portálu verejnej správy. Lehota na registráciu sa bude zvyšovať aritmetickým radom o 30 pracovných dní voči pôvodným 70 pracovným dňom pri prijatí ŽoNFP vyšších o každých 200 voči základným 100 ŽoNFP. |
| **Výber ŽoNFP** | do 40 pracovných dní od vystavenia potvrdenia o registrácii ŽoNFP za všetky ŽoNFP v prípade menšieho počtu ŽoNFP vo výzve ako 101. Lehota na zabezpečenie výberu sa bude zvyšovať aritmetickým radom o 30 pracovných dní voči pôvodným 40 pracovným dňom pri prijatí ŽoNFP vyšších o každých 200 voči základným 100 ŽoNFP. |
| **Vydanie rozhodnutia o schválení/neschválení ŽoNFP** | do 30 pracovných dní od uskutočnenia výberu v prípade menšieho počtu ŽoNFP v predmetnej výzve ako 101. Lehota na vydanie prvostupňového rozhodnutia sa bude zvyšovať aritmetickým radom o 20 pracovných dní voči pôvodným 30 pracovným dňom pri prijatí ŽoNFP vyšších o každých 200 voči základným 100 ŽoNFP. |

## Indikatívna výška finančných prostriedkov určených na vyčerpanie vo výzve sa člení na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |  |
| --- | --- | --- | --- |
| **Oblasť** | **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| **Špeciálna rastlinná výroba**  | **10 500 000,00** | **10 000 000,00** | **500 000,00** |
| **Živočíšna výroba** | **10 500 000,00** | **10 000 000,00** | **500 000,00** |
| **Spolu** | **21 000 000,00** | **20 000 000,00** | **1 000 000,00** |

## Indikatívna výška finančných prostriedkov určených na vyčerpanie vo výzve predstavuje 21 000 000,00 EUR v členení

|  |  |  |  |
| --- | --- | --- | --- |
| **Oblasť** | **zdroj EPFRV + štátny rozpočet** | **menej rozvinuté regióny** | **viac rozvinutý región/ostatné regióny** |
| **Špeciálna rastlinná výroba**  | **EPFRV** | (75%)  | **7 500 000,00** | (53%)  | **265 000,00** |
| **štátny rozpočet** | (25%)  | **2 500 000,00** | (47%)  | **235 000,00** |
| **Spolu Špeciálna rastlinná výroba** |  | **10 000 000,00** |  | **500 000,00** |
| **Živočíšna výroba** | **EPFRV** | (75%)  | **7 500 000,00** | (53%)  | **265 000,00** |
| **štátny rozpočet** | (25%)  | **2 500 000,00** | (47%)  | **235 000,00** |
| **Spolu Živočíšna výroba** |  | **10 000 000,00** |  | **500 000,00** |
| **Celkom Špeciálna rastlinná výroba + Živočíšna výroba** | **20 000 000,00** | **1 000 000,00** |

## Výška oprávnených výdavkov na jednu ŽoNFP

Minimálna výška oprávnených výdavkov: 10 000,00 EUR

Maximálna výška oprávnených výdavkov: 60 000,00 EUR

Výška podpory z PRV SR 2014 – 2020 je uvedená v časti [2.6.1](#bod261).

## Miesto a spôsob podania ŽoNFP

ŽoNFP sa podávajú výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)

V zmysle zákona o e-Governmente sa listinné doručenie ŽoNFP nahradzuje výlučne elektronickým doručením prostredníctvom Ústredného portálu verejnej správy (ďalej aj „ÚPVS“) do elektronickej schránky PPA (na adrese [www.slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara), služba zriadená pre takéto podanie „Podávanie žiadosti o nenávratný finančný príspevok; č. 50/PRV/2020; podopatrenie 4.1, Pôdohospodárska platobná agentúra;“).

Pre zabezpečenie plne elektronickej komunikácie vo vzťahu k ŽoNFP je potrebné aby žiadateľ mal aktivovanú elektronickú schránku na doručovanie.

Právnické osoby zapísané v obchodnom registri majú schránky zriadené a aktivované automaticky.

Fyzická osoba - podnikateľ schránku automaticky zriadenú nemá a preto si ju musí zriadiť a následne aktivovať na doručovanie.

Žiadateľ postupuje pri predložení ŽoNFP do elektronickej schránky nasledovne:

* **od 01.03.2020** vyplní zverejnený formulár ŽoNFP na portáli [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)
* autorizuje[[1]](#footnote-1) **formulár ŽoNFP**, resp. aj prílohy vyžadujúce autorizáciu kvalifikovaným elektronickým podpisom a odošle ho **spoločne s ostatnými prílohami** do elektronickej schránky PPA; tzn. žiadateľ povinné prílohy k ŽoNFP zasiela do elektronickej schránky PPA súčasne s formulárom ŽoNFP
* autorizácia formuláru ŽoNFP a príloh vyžadujúcich autorizáciu kvalifikovaným elektronickým podpisom prebieha priamo **v prostredí ÚPVS**
* v prípade ak formulár ŽoNFP a prílohy k formuláru ŽoNFP **presahujú maximálnu kapacitu elektronicky odoslanej správy (50 MB)**, žiadateľ zasiela cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) formulár ŽoNFP a prílohy k formuláru ŽoNFP do elektronickej schránky PPA podľa poradia uvedenom v časti „C“ formuláru ŽoNFP až do naplnenia kapacity elektronicky odoslanej správy (50 MB)
	1. zvyšné prílohy (tie, ktoré nebudú súčasťou odoslanej ŽoNFP prostredníctvom portálu slovensko.sk) žiadateľ zasiela v elektronickej forme, resp. ako sken originálu na uzavretom CD/DVD nosiči
	2. dokumentáciu z verejného obstarávania/obstarávania (ak relevantné) žiadateľ predkladá:
		+ ***v listinnej podobe osobne, poštou alebo kuriérom*** a zároveň
		+ v ***elektronickej forme***, resp. ako sken originálu vždy **kompletnú (dokumentácia ako celok)**  a to buď elektronicky cez portál slovensko.sk (ako súčasť ŽoNFP) **alebo** na uzavretom CD/DVD nosiči (iba v prípade, ak prílohy k formuláru ŽoNFP vrátane dokumentácie z verejného obstarávania/obstarávania presahujú maximálnu kapacitu elektronicky odoslanej správy a nebolo by možné odoslať túto dokumentáciu ako celok, tzn. **kompletnú**
	3. projektovú dokumentáciu (ak je relevantná) predkladá žiadateľ osobne , poštou alebo kuriérom
	4. V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu splnomocnenia. Ak nie je možné túto prílohu autorizovať, žiadateľ zasiela sken prílohy a zároveň doručí originál prílohy (overené podpisy) na PPA v listinnej podobe.

V prípade zaslania dokumentácie/CD/DVD na adresu Pôdohospodárska platobná agentúra, Hraničná 12, 815 26 Bratislava podľa bodov **i, ii, iii** a **iv** poštou alebo kuriérom, deň odovzdania na takúto prepravu nesmie byť neskorší ako je deň uzavretia výzvy (rozhodujúca je pečiatka pošty/kuriéra na obálke, v ktorej sa dokumentácia/CD/DVD doručuje). PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy dokumentácie) iba v prípade, ak takto podaná dokumentácia bola prijatá z pošty podateľňou ústredia PPA najneskôr do 7. pracovného dňa (vrátane dňa podania na pošte) od dátumu stanoveného ako posledný deň prijímania ŽoNFP (uzavretia výzvy). V prípade osobného doručenia deň fyzického doručenia tejto dokumentácie/CD/DVD na adresu PPA uvedenú vyššie nesmie byť neskorší ako je deň uzavretia výzvy.

V ľavom hornom rohu obálky/balíka žiadateľ uvedie číslo tejto výzvy, názov žiadateľa, IČO, oblasť a v ľavom dolnom rohu obálky/balíka žiadateľ uvedie nápis „Neotvárať“.

## Ďalšie formálne náležitosti

* + 1. Žiadateľ môže v rámci tejto výzvy podať maximálne **2 ŽoNFP** z toho každú na inú oblasť podľa bodu [1.3](#_Indikatívna_výška_finančných) tejto výzvy. V prípade, že žiadateľ pôsobí súčasne v menej rozvinutom regióne (mimo Bratislavského kraja) a súčasne v Bratislavskom kraji, predkladá **len jednu ŽoNFP** pre príslušnú oblasť a to buď ŽoNFP pre realizáciu projektu v menej rozvinutom regióne alebo ŽoNFP pre realizáciu projektu v Bratislavskom kraji.
		2. ŽoNFP sa vypĺňajú, podávajú a prijímajú v elektronickej forme počas lehoty uvedenej v tejto výzve, uvedenej v bode „[1.2](#_Časový_harmonogram_konania) Časový harmonogram konania o ŽoNFP“ a to výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) s výnimkou uvedenou v [ods. 6](#bod17_6). Ilustračný vzor „Formulára žiadosti o nenávratný finančný príspevok“ tvorí **prílohu č. 1** tejto výzvy.
		3. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak sú formulár ŽoNFP a prílohy vyplnené
elektronicky v slovenskom jazyku, resp. v prípade príloh predložených v inom ako slovenskom jazyku, je priložený úradný preklad do slovenského jazyka. Preklad
do slovenského jazyka sa nevyžaduje v prípade príloh, ktoré sú originálne vyhotovené
v českom jazyku a sú vypracované vo formáte, ktorý umožňuje objektívne posúdenie obsahu ŽoNFP (t.j. čitateľnosť písma).
* **ŽoNFP** **je doručená včas**, ak je preukázateľne elektronicky doručená do elektronickej schránky PPA a to najneskôr do dátumu uzatvorenia výzvy[[2]](#footnote-2). **ŽoNFP je doručená v určenej forme**, ak je formulár ŽoNFP vyplnený (v zmysle podmienok uvedených vo formulári ŽoNFP, ktorého ilustračný vzor je **prílohou č. 1** výzvy) a zároveň formulár ŽoNFP a prílohy ŽoNFP (vo formáte **pdf, jpg**) sú doručené v elektronickej podobe prostredníctvom ÚPVS ([slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)) do elektronickej schránky PPA podľa pokynov uvedených v bode [1.6](#_Miesto_a_spôsob) tejto výzvy. **V prípade žiadateľov zapísaných v Obchodnom registri SR musí byť ŽoNFP podpísaná v súlade s podmienkami konania v mene spoločnosti uvedenými v Obchodnom registri SR. Podpísaný formulár ŽoNFP je jednou z podmienok doručenia ŽoNFP v určenej forme.** V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu splnomocnenia. Ak nie je možné túto prílohu autorizovať, žiadateľ zasiela elektronicky sken prílohy a zároveň doručí originál prílohy (overené podpisy) na PPA v listinnej podobe podľa pokynov uvedených v bode [1.6](#_Miesto_a_spôsob) tejto výzvy.
	+ 1. V prípade, že ŽoNFP nebola doručená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov;
		2. ŽoNFP musia byť podpísané štatutárnym orgánom žiadateľa (v prípade právnickej osoby v súlade s oprávnením konať za ňu) alebo osobou úradne splnomocnenou štatutárnym orgánom žiadateľa kvalifikovaným elektronickým podpisom. Aby bolo možné túto žiadosť elektronicky podpísať je potrebné disponovať príslušným hardvérom, softvérom a aktivovanou elektronickou schránkou. Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa uvedeného v príslušnom registri, musí byť riadne splnomocnená na výkon predmetných úkonov alebo predložiť iný overený doklad preukazujúci jej oprávnenie konať v mene žiadateľa;
		3. Ak vzniknú v rámci administratívneho overenia pochybnosti o pravdivosti alebo úplnosti ŽoNFP alebo jej príloh, PPA tieto pochybnosti oznámi elektronicky žiadateľovi a vyzve ho, aby sa k nim vyjadril. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia;
		4. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 1, písm. d) zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov konanie zastaví a vydá Rozhodnutie o zastavení konania;
		5. PPA registruje len kompletné ŽoNFP, t. j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Povinné prílohy projektu pri podaní Žiadosti“ okrem tých príloh, pri ktorých je uvedený iný termín predloženia. V prípade nesplnenia týchto podmienok (ani po možnosti doplnenia na základe § 19 ods. 5 zákona 292/2014 Z. z. o príspevku poskytovanom
		z európskych štrukturálnych a investičných fondov a o zmene a doplnení niektorých zákonov) PPA konanie o ŽoNFP zastaví a vydá Rozhodnutie o zastavení konania v znení § 20 ods. 1 písm. d) zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.
		6. V prípade, ak žiadateľ predložil ŽoNFP, ktorú považuje za nesprávnu, resp. z iných dôvodov na strane žiadateľa nemá záujem o zahájenie konania o predmetnej ŽoNFP, môže žiadateľ požiadať poskytovateľa o späťvzatie takejto ŽoNFP. O späťvzatie ŽoNFP môže žiadateľ požiadať kedykoľvek počas konania o žiadosti o NFP, t. j. do vydania rozhodnutia o ŽoNFP zo strany poskytovateľa.

# Podmienky poskytnutia NFP

## Oprávnenosť žiadateľa (prijímateľa)

### **Všeobecné podmienky oprávnenosti žiadateľa (prijímateľa)**

Prijímateľom pomoci sú fyzické a právnické osoby podnikajúce v poľnohospodárskej prvovýrobe.

## Oprávnenosť aktivít realizácie projektu

##### U všetkých veľkostných druhov fariem, pre mladých a malých farmárov a pre začínajúce farmy:

* 1. investície do zvýšenia produkcie alebo jej kvality v živočíšnej výrobe a špeciálnej rastlinnej výrobe vrátane investícií do geotermálnych vrtov s tým súvisiacich investícií a vrátane investícií do obstarania technického a technologického vybavenia živočíšnej výroby a špeciálnej rastlinnej výroby vrátane strojov a náradia;
	2. investície do výstavby, rekonštrukcie a modernizácie skladovacích kapacít a pozberovej úpravy vrátane sušiarní s energetickým využitím biomasy na výrobu tepla s max. tepelným výkonom
	do 2 MWt;
	3. investície do  nových závlahových systémov (koncových zariadení), všetko s cieľom zvýšiť produkciu a jej kvalitu;
	4. investície spojené s o zavádzaním inovatívnych technológii v súvislosti s variabilnou aplikáciou organických a priemyselných hnojív do pôdy a ostatných substrátov s cieľom zlepšenia kvalitatívnych vlastností a úrodnosti pôdy a ochrany pred jej degradáciou;
	5. investície do zlepšenia odbytu;
	6. investície do zníženia záťaže na životné prostredie vrátane technológii v súvislosti s rastom produkcie alebo rastom kvality produkcie;
	7. V rámci projektov zameraných na rastlinnú výrobu sú oprávnené len projekty a výdavky súvisiace s pestovaním plodín na ornej pôde, trvalých kultúr a na zakrytých plochách uvedených v Zozname plodín špeciálnej rastlinnej výrobu a citlivých plodín na ornej pôde, ktorý tvorí **prílohu č. 4** tejto výzvy.

##### Rozsah činností:

**Špeciálna rastlinná výroba**

* Investície do výstavby, rekonštrukcie a modernizácie objektov špeciálnej rastlinnej výroby vrátane prípravy staveniska;
* Investície do obstarania technického a technologického vybavenia špeciálnej rastlinnej výroby vrátane strojov a náradia slúžiacich na pestovanie, aplikáciu prípravkov na ochranu rastlín, priemyselných a hospodárskych hnojív, zber a pozberovú úpravu;

investície do objektov na využívanie geotermálnej energie na vykurovanie skleníkov a fóliovníkov a na vlastnú spotrebu v podniku vrátane súvisiacich investičných činnosti;

* Investície do obstarania techniky a technológie závlahových systémov s cieľom zvýšenia produkcie alebo jej kvality; pričom oprávnené sú len kompletné závlahové detaily (nie súčasti na existujúci detail, ani stavebné investície);
* Investície do obstarania inovatívnej techniky, technológie a strojov s variabilnou aplikáciou organických a priemyselných hnojív a ostatných substrátov do pôdy;
* Investície do výstavby, rekonštrukcie a modernizácie objektov a do jeho vnútorného vybavenia na priamy predaj výhradne vlastných výrobkov v rámci areálu daného podniku;
* Investície do výstavby, rekonštrukcie a modernizácie skladovacích kapacít a pozberovej úpravy vrátane sušiarní s energetickým využitím biomasy na výrobu tepla s max. tepelným výkonom do 2 MWt;
* Investície do uskladnenia hnojív a chemických prípravkov v rastlinnej výrobe.

**Živočíšna výroba**

* Investície do výstavby, rekonštrukcie a modernizácie objektov živočíšnej výroby vrátane prípravy staveniska;
* Investície do obstarania technického a technologického vybavenia živočíšnej výroby vrátane strojov a náradia slúžiacich aj na zber objemových krmív, uskladnenie a manipuláciu s krmivami a stelivami;
* Investície do výstavby, rekonštrukcie a modernizácie objektov a do jeho vnútorného vybavenia na priamy predaj výhradne vlastných výrobkov v rámci areálu daného podniku
* Investície do nových technológií na znižovanie emisií skleníkových plynov v ustajnení hospodárskych zvierat v súvislosti s rastom produkcie alebo rastom kvality produkcie;
* Investície do objektov a technológií na bezpečné uskladnenie a nakladanie s hospodárskymi hnojivami a inými vedľajšími produktmi vlastnej živočíšnej výroby (výstavba hnojísk, uskladňovacích nádrží, alebo žúmp) v súvislosti s rastom produkcie alebo rastom kvality produkcie;
* Investície objektov, technológií a zariadení na bezpečné uskladnenie senáže a siláže
v súvislosti rastom produkcie alebo rastom kvality produkcie.

##### Oprávnenosť činností:

Oprávnené sú činnosti, ktoré zvyšujú celkovú výkonnosť a udržateľnosť poľnohospodárskeho podniku:

* zvýšením produkcie alebo jej kvality v kritických odvetviach živočíšnej výroby a špeciálnej rastlinnej výroby;
* zvýšením odbytu;
* znížením záťaže na životné prostredie vrátane technológii;
* zvýšením skladovacích kapacít a pozberovej úpravy;
* zlepšením kvality a úrodnosti pôdy a ochranou pred jej degradáciou;
* zvýšením efektivity využívania vody.

## Oprávnenosť výdavkov realizácie projektu

##### Oprávnené náklady (s výnimkou obmedzení citovaných v rámci neoprávnených nákladov) sú náklady, ktoré sú v súlade s podporovanými činnosťami podopatrenia 4.1 PRV a v súlade s nariadeniami (EÚ) 1305/2013 a 807/2014. Sú to:

* + - 1. Výdavky, pri ktorých verejné obstarávanie/obstarávanie bolo začaté najskôr dňom vyhlásenia tejto výzvy a boli vynaložené až po predložení ŽoNFP na PPA. Oprávnenosť výdavkov je podmienená schváleným obstarávaním/verejným obstarávaním;
1. investície do dlhodobého hmotného majetku vrátane lízingu a investícií na zlepšenie kvalitatívnych vlastností nehnuteľného dlhodobého hmotného majetku spojené s opisom činností uvedených v časti 2.2.2;
2. investície do dlhodobého nehmotného majetku (nadobudnutie alebo vývoj počítačového softvéru a nadobudnutie patentových práv, licencií, autorských práv a ochranných známok) spojené s opisom činností uvedených v časti 2.2.2.

##### Podmienky oprávnenosti

1. Splnenie všeobecných podmienok poskytnutia príspevku a výberových kritérií pre výber projektov, uvedených v bode [2.5](#_Kritériá_pre_výber) Kritériá pre výber projektov.
2. Projekty, ktorých predmetom sú závlahové detaily, sú oprávnené, ak spĺňajú nasledovné podmienky, ktoré vyplývajú z článku 46 nariadenia EÚ č. 1305/2013 a sú uplatniteľné pre túto výzvu:
	* + - 1. existuje merač spotreby vody na úrovni podporovanej investície alebo sa merač spotreby vody zavedie ako súčasť predmetnej investície
				2. investícia sa vzťahuje len na tie útvary podzemnej alebo povrchovej vody, ktorých stav bol z dôvodov týkajúcich sa množstva vody označený v príslušnom pláne manažmentu povodia za „dobrý“, alebo lepší ako „dobrý“. Uvedená podmienka bude splnená doložením povolenia na osobitné užívanie vôd, alebo súhlasným stanoviskom Hydromeliorácií š. p. s investíciou do závlahového detailu.
				3. investíciou nedôjde k čistému zväčšeniu zavlažovanej plochy. Za zavlažované plochy sa považujú také, na ktorých bola závlahová inštalácia aktívna počas min. 1 závlahovej sezóny z obdobia rokov 2010 – 2019. Potvrdenie o tom, že závlahová inštalácia bola na daných plochách aktívna v určitom období vydá Hydromeliorácie š. p.. V prípade zavlažovacích sústav, ktoré nie sú vo vlastníctve štátu, žiadateľ preukáže,
				že závlahová inštalácia bola aktívna formou dokladu o odbere vody za min. 1 zavlažovaciu sezónu z obdobia 2010 – 2019.

##### Neoprávnené výdavky

* + - 1. Výdavky vynaložené pred podaním ŽoNFP na PPA (v tomto prípade sa celý projekt považuje za neoprávnený) s výnimkou začatia procesu obstarávania tovarov, služieb a prác najskôr dňom vyhlásenia tejto výzvy;
			2. Úroky z dlžných súm;
			3. obstaranie (vrátane leasingu) pozemku;
			4. všeobecné náklady súvisiace s bodmi 2 a 3 v časti [2.3.1](#bod231_2) ako sú odmeny pre architektov, technikov a konzultantov, poplatky za poradenstvo v oblasti environmentálnej a ekonomickej udržateľnosti vrátane štúdií uskutočniteľnosti.
			5. daň z pridanej hodnoty, ak nie je vymáhateľná podľa vnútroštátnych predpisov o DPH. V rámci uplatnenia DPH ako oprávneného výdavky je na webovom sídle zverejnené Usmernenie PPA č. 1/2015 (<http://www.apa.sk/index.php?navID=529&id=6858>);

kúpa poľnohospodárskych výrobných práv, platobných nárokov, zvierat, ročných plodín a ich výsadba.

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v bode [2.5](#_Kritériá_pre_výber) Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

## Kritériá pre výber projektov

### **Všeobecné podmienky poskytnutia príspevku**

1. **Investície sa musia realizovať na území Slovenska, v prípade prístupu LEADER/CLLD na území príslušnej MAS**

Nehnuteľnosti, ktoré sú predmetom projektu sa musia nachádzať na území SR, resp. príslušnej MAS, hnuteľné veci, ktoré sú predmetom projektu – stroje, technológie a pod. sa musia využívať na území SR resp. príslušnej MAS; v rámci výziev pre jednotlivé opatrenia sa môže v súlade s čl. 70 nariadenia (EÚ) č. 1303/2013 stanoviť, že niektoré aktivity neinvestičného charakteru môžu byť realizované aj mimo územia SR ale v rámci EÚ, napr. pri projektoch nadnárodnej spolupráce realizovaných miestnymi akčnými skupinami, pri vzdelávacích projektoch a pod. a mimo EÚ v prípade operácií, ktoré sa týkajú technickej pomoci alebo propagačných aktivít, ako aj
v prípade projektov nadnárodnej spolupráce realizovaných miestnymi akčnými skupinami.

**Forma a spôsob preukázania:**

Formulár ŽoNFP časť B bod 4

Formulár ŽoNFP časť D Čestné vyhlásenie žiadateľa

1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<http://reg.ip.gov.sk/register/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií
v obchodnom vestníku, ktorý je informačným systémom verejnej správy v súlade so zákonom
č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

1. **Žiadateľ má vysporiadané finančné vzťahy so štátnym rozpočtom v riadnej lehote, a  nie je voči nemu vedený výkon rozhodnutia, čo neplatí, ak je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z. z. o pozemkových spoločenstvách v znení neskorších predpisov.**

§ 8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

V zozname daňových dlžníkov, ktorý je verejne dostupný
na <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>.

1. **Na operáciu[[3]](#footnote-3) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Každá investičná operácia, ak sa na ňu vzťahuje zákon č. 24/2006 Z. z. o posudzovaní vplyvov na životné prostredie, musí byť vopred posúdená na základe tohto zákona.**

Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**Forma a spôsob preukázania:**

Vyjadrenie  Odboru starostlivosti o životné prostredie, či projekt podlieha zisťovaciemu konaniu alebo  podlieha povinnému hodnoteniu podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov - **netýka sa strojov, špecializovaných vozidiel a prídavných zariadení**.

1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov, v súlade so zákonom č. 343/2015 Z. z. v znení neskorších predpisov, alebo podľa Usmernenia Pôdohospodárskej platobnej agentúry
č. 8/2017 k obstarávaniu tovarov, stavebných prác a služieb financovaných z PRV SR 2014 - 2020.**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Dokumentácia z verejného obstarávania/obstarávania

1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“)[[4]](#footnote-4).

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Údaje potrebné na vyžiadanie výpisu z registra trestov (**príloha č. 4** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa.

Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne
na samostatnom tlačive.

Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný v rámci povinnej **prílohy č. 4** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa
v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

1. **V prípade, že sa na dané činnosti vzťahujú pravidlá štátnej pomoci resp. pomoci de minimis, žiadateľ musí spĺňať podmienky vyplývajúce zo schém štátnej pomoci/pomoci de minimis.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

Nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis.

Nariadenie Komisie (EÚ) č. 651/2014 o vyhlásení určitých kategórií pomoci za zlúčiteľné s vnútorným trhom podľa článkov 107 a 108 Zmluvy o fungovaní Európskej únie.

Podmienka je relevantná iba pre subjekty, ktoré sú v zmysle výzvy povinné preukázať splnenie tejto podmienky poskytnutia príspevku.

**netýka sa tejto výzvy**

1. **Investícia musí byť v súlade s normami EÚ a SR, týkajúcimi sa danej investície.**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu[[5]](#footnote-5).**

**Forma a spôsob preukázania:**

ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených
v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):**
	1. **skončenia alebo premiestnenia produktívnej činnosti mimo Slovenska;**
	2. **zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;**
	3. **podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

### **Výberové kritériá**

1. Projekt musí byť v súlade s identifikovanými oblasťami zamerania v PRV a aspoň jednou fokusovou oblasťou daného opatrenia. Pre túto výzvu je prioritná fokusová oblasť 2A.

**Forma a spôsob preukázania:**

Formulár ŽoNFP

Podnikateľský plán (Príloha č. 2 k ŽoNFP podľa zamerania projektu)

1. Posledná žiadosť o platbu sa musí podať v lehote do štyroch rokov od nadobudnutia účinnosti zmluvy. V prípade výziev, kedy lehota na podanie poslednej žiadosti o platbu nemôže byť dodržaná (napr. v súvislosti s končiacim sa programovým obdobím), je termín na podanie poslednej žiadosti o platbu najneskôr do 30.06.2023. Táto lehota môže ešte byť zmluvne zmenená (tzn. len predĺžená) na základe podnetu Riadiaceho orgánu PRV SR 2014 – 2020 a to len v prípade ak dôjde k prijatiu legislatívy EÚ o prechodných pravidlách pre Európsky poľnohospodársky fond pre rozvoj vidieka.

**Forma a spôsob preukázania:**

Formulár ŽoNFP

Podnikateľský plán (Príloha č. 2 k ŽoNFP podľa zamerania projektu)

### **Bodovacie (hodnotiace) kritériá**

Bodovacie kritériá pre túto výzvu boli prerokované v rámci 31. a 32. písomného konania Monitorovacieho výboru PRV SR 2014 – 2020.

**Princípy uplatnenia hodnotiacich kritérií:**

##### Špeciálna rastlinná výroba

|  |  |  |  |
| --- | --- | --- | --- |
| **P.č.** | **Kritérium** | **Počet bodov** | **Poznámka** |
| 1. | Žiadateľ pestuje v roku 2020 plodiny špeciálnej rastlinnej výroby alebo citlivé plodiny na ploche min. 0,3 ha | 15 b | Zoznam plodín s kódmi podľa SAPS je v prílohe výzvy[[6]](#footnote-6).PPA overí podľa SAPS. |
| 2. | * + 1. za rok 2020 min. 10 % výmery ornej pôdy a trvalých kultúr (SAD,VIN,CHM) žiadateľa tvorí špeciálna rastlinná výroba alebo citlivé plodiny
		2. za rok 2017, 2018, 2019 a 2020 ( v každom roku) min. 10 % výmery ornej pôdy a trvalých kultúr (SAD,VIN,CHM) žiadateľa tvorí špeciálna rastlinná výroba alebo citlivé plodiny
		3. za rok 2020 min. 5 % výmery ornej pôdy a trvalých kultúr (SAD,VIN,CHM) žiadateľa tvorí špeciálna rastlinná výroba alebo citlivé plodiny
 | 1. 20 b
2. 25 b

c) 15 b | PPA overí podľa SAPS výpočtom:výmera plodín podľa prílohy/ celková výmera ornej pôdy a trvalých kultúr ≥ 0,1, resp. ≥ 0,05Max. 25 b; nespočítavajú sa body za možnosti. |
| 3. | Žiadateľ pestoval plodiny špeciálnej rastlinnej výroby alebo citlivé plodiny na ploche min. 0,3 ha v roku: 1. 2019
2. 2018 a 2019
3. 2017, 2018, 2019
 | 1. 10 b
2. 15 b
3. 20 b
 | PPA overí podľa SAPSMax. 20 b |
| 4. | Žiadateľ v roku 2020 odbytuje alebo v roku 2019 odbytoval aspoň časť svojej produkcie špeciálnej rastlinnej výroby (aj spracovanej) alebo produkcie citlivých plodín1. priamo konečným spotrebiteľom
2. cez organizáciu výrobcov
3. lokálne priamo konečným spotrebiteľom
4. lokálnemu spracovateľovi
 | 1. 5 b
2. 10 b
3. 10 b
4. 10 b
 | Konečný spotrebiteľ – verejnosť alebo zariadenia verejného stravovania (napr. reštaurácie, školy). „Lokálny, lokálne“ znamená v rámci kraja alebo v susediacom kraji od miesta prvovýroby. Predaj cez e-shop patrí do a). Napr. predaj z dvora, samozber patria do c).Uvedené žiadateľ zdokladuje: napr. vlastná maloobchodná prevádzka (min. 1 doklad o odbyte); prenájom maloobchodnej prevádzky (napr. aj trhové miesto); skeny: zmlúv so zariadeniami verejného stravovania, alebo zmluvy s organizáciou výrobcov, alebo zmluvy so spracovateľom.PPA prevádzky overí cez registre organizácií v rezorte MPRV SR.Max. 10 b |
| 5. | Žiadateľ má sídlo v najmenej rozvinutých okresoch[[7]](#footnote-7) | 5 b | Zákon č. 336/2015 Z. z. o NRO |
| 6. | Žiadateľ v roku 2020 hospodári v systéme integrovanej/ ekologickej produkcie, alebo hospodári v zraniteľných oblastiach. | 5 b | PPA overí podľa neprojektových opatrení PRV (integrovaná produkcia) a podľa údajov ÚKSÚP (ekologická produkcia). Zraniteľné oblasti: nariadenie vlády SR č. 174/2017 Z. z. |
| 7. | Projekt je predovšetkým zameraný na:* 1. technológie/ stavebné investície priamo súvisiace so skleníkmi/ fóliovníkmi
	2. precízne technológie aplikácie hnojív a ostatných substrátov s cieľom zvýšenia úrodnosti pôdy a ochrany pred jej degradáciou, znižovanie emisií amoniaku; precízne technológie na aplikáciu prostriedkov na ochranu rastlín
	3. technológie na udržiavanie pôdy v kultúrnom a bezburinovom stave a na mechanické ošetrovanie porastov v špeciálnej rastlinnej výrobe
	4. protimrazovú ochranu
	5. kvapkovú závlahu alebo mikrozávlahu – len závlahový detail
	6. pozberovú úpravu a/alebo odbyt
	7. digitálne technológie
 | 1. 15 b
2. 15 b
3. 5 b
4. 10 b
5. 10b
6. 5 b
7. 5 b
 | Hlavné zameranie sa určí podľa výšky oprávnených výdavkov, ak je predmetom viac investícií (nespočítavajú sa body za možnosti).Digitálne technológie – technológie, ktoré využívajú počítačový operačný systém a sú spojené so zameraním na precízne poľnohospodárstvo.Max. 15 b |
| 8. | Projekt je komplexný  | 5 b | Komplexnosť projektu: využívanie investície nie je podmienené ďalšími (zatiaľ nezrealizovanými) investíciami. Predmet projektu sa po poslednej ŽoP môže začať využívať. Žiadateľ uvedie v popise projektu. |
|  | Spolu | Max. 100 b |  |

##### Živočíšna výroba

|  |  |  |  |
| --- | --- | --- | --- |
| **P. č.** | **Kritérium** | **body** | **poznámka** |
| 1. | Žiadateľ chová hospodárske zvieratá, ktoré má evidované v Centrálnej evidencii hospodárskych zvierat (Centrálny register hospodárskych zvierat), resp. žiadateľ je registrovaný podľa nariadenia vlády SR č. 360/2011 pre králiky alebo hydinu | 20 b | Stav zvierat evidovaný v CEHZ. PPA overí stav v posledný deň každého mesiaca január- september 2020.. Za relevantné sa bude brať najvyššie číslo. Resp. PPA overí cez ŠVPS.  |
| 2. | Žiadateľ chová hospodárske zvieratá v prepočte:* 1. od 1 DJ[[8]](#footnote-8) vrátane do 10 DJ vrátane
	2. viac ako 10 DJ do 40 DJ vrátane
	3. viac ako 40 DJ do 70 DJ vrátane
	4. viac ako 70 DJ

alebo má zaťaženie prežúvavcami a/alebo koňmi: * 1. od 0,1 do 0,3 vrátane DJ/ ha celkovej obhospodarovanej plochy
	2. viac ako 0,3 a do 1,9 vrátane DJ/ ha celkovej obhospodarovanej plochy

resp., ak je investícia zameraná na chov včiel, tak žiadateľ má: * 1. od 10 do 50 včelstiev
	2. od 51 do 80 včelstiev
	3. 81 a viac včelstiev
 | 1. 15 b
2. 20 b
3. 15 b
4. 5 b
 | Stav zvierat evidovaný v CEHZ. PPA overí stav v posledný deň každého mesiaca január- september 2020. Za relevantné sa bude brať najvyššie číslo.Prepočet DJ v zmysle tabuľky nižšie.V prípade, ak má žiadateľ aj rastlinnú výrobu, počet bodov závisí od vyššieho skóre buď za počet DJ, alebo za zaťaženie.Celková obhospodarovaná plocha: podľa SAPSMax. 20 b; nespočítavajú sa body za jednotlivé možnosti |
| 3. | Žiadateľ choval hospodárske zvieratá v prepočte min. 1 DJ a max. 70 DJ, alebo mal zaťaženie prežúvavcami a/alebo koňmi od 0,1 do 1,9 DJ/ha celkovej obhospodarovanej plochy v:* + 1. 2019
		2. 2019 a 2018.

alebo, ak je investícia zameraná na chov včiel, tak žiadateľ mal:c) min. 10 včelstiev v 2019alebo:d) žiadateľ má udelený štatút šľachtiteľský chov podľa zákona č. 194/1998 Z. z. | 1. 5 b
2. 10 b
3. 10 b
4. 10b
 | Stav podľa CEHZ. PPA overí stav v posledný deň každého mesiaca roka. Za relevantné sa bude brať najvyššie číslo. Celková obhospodarovaná plocha: podľa SAPS.Žiadateľ uvedie rok udelenia štatútu šľachtiteľského chovu v podnikateľskom projekte.Nespočítavajú sa body za možnosti.Max. 10 b |
| 4. | Žiadateľ v roku 2020 odbytuje alebo v roku 2019 odbytoval aspoň časť svojej produkcie ŽV (aj spracovanej):1. priamo konečným spotrebiteľom
2. cez organizáciu výrobcov
3. lokálne priamo konečným spotrebiteľom
4. lokálnemu spracovateľovi
 | 1. 5 b
2. 10 b
3. 10 b
4. 10 b
 | Konečný spotrebiteľ – verejnosť alebo zariadenia verejného stravovania (napr. reštaurácie, školy). „Lokálny, lokálne“ znamená v rámci kraja alebo v susediacom kraji od miesta prvovýroby. Napr. predaj cez e-shop patrí do a). Predaj z dvora patrí do c).Uvedené žiadateľ zdokladuje min. 1 dokladom: napr. vlastná maloobchodná prevádzka; doklad o odbyte produkcie; prenájom maloobchodnej prevádzky (aj trhové miesto); alebo skeny: zmlúv so zariadeniami verejného stravovania, alebo zmluvy s organizáciou výrobcov, alebo zmluvy so spracovateľom.PPA prevádzky overí cez registre organizácií v rezorte MPRV SR.Max. 10 b |
| 5. | Žiadateľ má sídlo v najmenej rozvinutých okresoch[[9]](#footnote-9) | 5 b | Zákon č. 336/2015 Z. z. o NRO |
| 6. | Žiadateľ má v roku 2020 registrovaný chov v znevýhodnených oblastiach a/alebo v zraniteľných oblastiach a/alebo je zapojený do opatrenia dobré životné podmienky zvierat a/alebo je zapojený do Agroenvironemntálne klimatické opatrenia– ohrozené druhy zvierat a/alebo má ekologickú produkciu v živočíšnej výrobe | 15 b | PPA overí podľa adresy registrovaného chovu v CEHZ, resp. adresy registrovanej prevádzkarne chovu králikov/hydiny. Zraniteľné oblasti: nariadenie vlády SR č. 174/2017 Z. z.Znevýhodnené oblasti: nariadenie vlády SR č. 75/2015 Z. z.Dobré životné podmienky zvierat; ohrozené druhy zvierat: neprojektové opatrenie PRVEkologická produkcia – PPA overí podľa údajov ÚKSÚP. |
| 7. | Projekt je prioritne zameraný na:* 1. technológie znižovania emisií skleníkových plynov v chovoch zvierat
	2. digitálne technológie
	3. skladovacie kapacity živočíšnych hnojív v zraniteľných oblastiach
	4. nízkoemisné technológie a investície zamerané na znižovanie emisií amoniaku do ovzdušia pri nakladaní, skladovaní, resp. zaprávaní živočíšnych hnojív do pôdy
	5. zlepšenie životných podmienok ustajnených zvierat
 | 1. 15 b
2. 10 b
3. 10 b
4. 10 b
5. 5b
 | Hlavné zameranie sa určí podľa výšky oprávnených výdavkov ak je predmetom viac investícií (nespočítavajú sa body za možnosti).Digitálne technológie - technológie využívajú počítačový operačný systém. Max. 15 b |
| 8. | Projekt je komplexný | 5 b | Komplexnosť projektu: využívanie investície nie je podmienené ďalšími (zatiaľ nezrealizovanými) investíciami. Predmet projektu sa po poslednej ŽoP môže začať využívať. Žiadateľ uvedie v popise projektu. |
|  | Spolu | Max. 100 b  |  |

Tabuľka prepočtu DJ

|  |  |
| --- | --- |
| **Hospodárske zviera - kategória** | **Koeficient DJ rovný 1 ks zvieraťa** |
| Býky, kravy a iný hovädzí dobytok starší ako dva roky; a kone, vrátane oslov, staršie ako šesť mesiacov | 1 |
| Hovädzí dobytok vo veku od šesť mesiacov do dvoch rokov | 0,6 |
| Hovädzí dobytok a kone, vrátane oslov, vo veku do šiestich mesiacov  | 0,4 |
| Ovce a kozy | 0,15 |
| Prasnice a kance vo veku od šesť mesiacov  | 0,5 |
| Ostatné ošípané | 0,3 |
| Nosnice | 0,014 |
| Ostatná hydina | 0,03 |
| Výkrmové kurčatá chované na mäso (brojlerové) | 0,0046 |

**Princípy uplatnenia výberu:**

Projekty bude vyberať PPA na základe uplatnenia hodnotiacich kritérií (bodovacieho systému),
t. j. projekty sa zoradia podľa počtu dosiahnutých bodov v zmysle hodnotiacich kritérií za príslušnú oblasť a vytvorí sa hranica finančných možností za príslušnú oblasť. (posúdi sa súčet finančných požiadaviek všetkých zoradených projektov s finančnou alokáciou príslušnej oblasti).

**Minimálna hranica** požadovaných bodov z dôvodu aby boli schválené len dostatočne kvalitné projekty je pre oblasť špeciálnej rastlinnej výroby a živočíšnej výroby **55 bodov**.

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené ŽoNFP, v prípade rovnakého počtu bodov, na základe výšky žiadaného príspevku od najmenšieho k najväčšiemu a následne podľa nasledovných kritérií podľa poradia:

Špeciálna rastlinná výroba

1. Kritérium č. 1
2. Kritérium č. 2
3. Kritérium č. 4

Živočíšna výroba

1. Kritérium č. 1
2. Kritérium č. 2
3. Kritérium č. 4

## Spôsob financovania

* + 1. Výška podpory:

V prípade menej rozvinutých regiónov 50% z celkových oprávnených výdavkov v súlade
s maximálnym limitom určeným v tejto výzve.

V prípade ostatných oblastí 40% z celkových oprávnených výdavkov v súlade s maximálnym limitom určeným v tejto výzve.

Uvedená výška podpory sa zvyšuje o + 20% v týchto prípadoch:

* mladých poľnohospodárov[[10]](#footnote-10) (po dobu max. 5 rokov od dátumu začatia pôsobenia
v podniku ako jeho najvyšší predstaviteľ alebo do vykonania činností podnikateľského plánu v rámci podopatrenia 6.1)
* ak sa projekt týka ekologického poľnohospodárstva, pričom žiadateľ je evidovaný v ekológii na ÚKSÚP

Miera podpory sa môže zvýšiť kombinovane najviac do 70% z celkových oprávnených výdavkov

* + 1. Druh podpory: Grant (nenávratný finančný príspevok). Spôsob financovania: refundácia.

## Splnenie podmienok ustanovených v osobitných predpisoch

* + 1. Žiadateľ je povinný pri obstarávaní tovarov, stavebných prác a služieb postupovať v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v znení aktualizácie č. 2 zo dňa 01.04.2019; so zákonom č. 343/2015 Z. z. z 18. novembra 2015 o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)a v súlade s ustanoveniami uvedenými v Príručke, v kapitole 3. Usmernenie postupu žiadateľov pri obstarávaní tovarov, stavebných prác a služieb.
		2. PPA akceptuje obstarávanie tovarov, stavebných prác a služieb, začaté najskôr dňom vyhlásenia výzvy. V závislosti na použitej metóde a postupe obstarávania/verejného obstarávania je žiadateľ povinný predložiť kompletnú dokumentáciu, vzťahujúcu sa na obstarávanie/verejné obstarávanie, ktorá tvorí súčasť povinných príloh uvedených vo formulári ŽoNFP v časti
		„C Povinné prílohy projektu pri podaní žiadosti“ - **predkladá buď pri predložení ŽoNFP alebo v termíne do 120 pracovných dní od nadobudnutia účinnosti zmluvy o poskytnutí nenávratného finančného príspevku**. V prípade predloženia kompletnej dokumentácie z  obstarávania/verejného obstarávania pri predložení ŽoNFP zmluva s vybratým uchádzačom musí nadobudnúť účinnosť až po predložení ŽoNFP na PPA.
		3. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona
		č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov , nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
		4. Ak ide o zákazku na dodanie tovaru, uskutočnenie stavebných prác alebo poskytnutie služby, ktorá spĺňa podmienky zákazky s nízkou hodnotou podľa § 117 a zákazky podľa § 5 ods. 4 ZVO, verejný obstarávateľ je povinný pri jej zadávaní postupovať tak, aby vynaložené náklady
		na predmet zákazky boli hospodárne a zabezpečiť dodržanie princípov rovnakého zaobchádzania a nediskriminácie. Verejný obstarávateľ je povinný postupovať v súlade s princípom transparentnosti a zdokumentovať celý priebeh verejného obstarávania, tak aby jeho úkony boli preskúmateľné bez ohľadu na použité prostriedky komunikácie. Verejný obstarávateľ je povinný uverejniť v profile súhrnnú správu o zákazkách s nízkymi hodnotami, ktoré zadal za obdobie kalendárneho štvrťroka do 30 dní po skončení kalendárneho štvrťroka, v ktorej pre každú takúto zákazku uvedie najmä hodnotu zákazky, predmet zákazky a identifikáciu dodávateľa. Verejný obstarávateľ eviduje všetky doklady a dokumenty v súlade s § 24 ods. 1 zákona o VO a o zmene a doplnení niektorých zákonov
		v znení neskorších predpisov v spojitosti s § 39 ods. 3 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
		5. Žiadateľ je povinný dodržiavať ustanovenia, týkajúce sa konfliktu záujmov v súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v  Príručke, v kapitole 11. Konflikt záujmov a v Usmernení Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.
		6. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

Predbežná informácia pre žiadateľov o nenávratný finančný príspevok, resp. o príspevok
v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015
z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí Prílohu č. 3 tejto výzvy. Žiadateľ nemôže byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v Systéme včasného odhaľovania rizika a vylúčených subjektov (<https://ec.europa.eu/budget/edes/index_en.cfm>).

# Ďalšie informácie k výzve

* 1. PPA si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa/žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy
	do elektronickej schránky žiadateľa určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.
	2. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
	3. Žiadatelia môžu realizovať projekt aj pred uzatvorením zmluvy o poskytnutí NFP, znášajú však riziko, že projekt na financovanie z PRV nebude schválený.
	4. PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.
	5. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV SR 2014-2020.
	6. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 odseku 1 písm. d) zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
	7. Žiadateľ musí spĺňať všetky všeobecné kritériá pre výber projektov, uvedené
	v rámci bodov [2.5.1](#_Všeobecné_podmienky_poskytnutia) a [2.5.2.](#_Výberové_kritériá) V prípade nesplnenia niektorého z týchto kritérií vydá PPA rozhodnutie o neschválení ŽoNFP.
	8. Suma finančných prostriedkov z verejných zdrojov, požadovaná žiadateľom vo formulári ŽoNFP v deň jej predloženia na PPA je konečná a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb.
	9. Predmet zákazky nesmie byť v rozpore so ŽoNFP.
	10. Neoprávnené výdavky je žiadateľ povinný z požadovanej sumy odčleniť.
	11. Ohlásenie stavebnému úradu v zmysle § 57, zákona č. 50/1976 Zb. v znení neskorších predpisov pri stavebných investíciách, prípadne určených technológiách (ak nie je potrebné stavebné povolenie), vrátane písomného oznámenia stavebného úradu, že nemá námietky voči predloženému stavebnému ohláseniu, spolu s jednoduchým situačným výkresom osvedčeným stavebným úradom a rozpočtom **–** **predkladá najneskôr do termínu uvedeného v zmluve o poskytnutí nenávratného finančného príspevku, ktorý nebude neskorší ako 120 pracovných dní od nadobudnutia účinnosti zmluvy o poskytnutí nenávratného finančného príspevku.**
	12. Právoplatné stavebné povolenie v zmysle § 66 zákona č. 50/1976 Zb. v znení neskorších predpisov - v prípade investícií, pri ktorých sa vyžaduje stavebné povolenie **–** **predkladá najneskôr do termínu uvedeného v zmluve o poskytnutí nenávratného finančného príspevku, ktorý nebude neskorší ako 120 pracovných dní od nadobudnutia účinnosti zmluvy o poskytnutí nenávratného finančného príspevku.**
	13. Ak činnosť podlieha zisťovaciemu konaniu, resp. povinnému hodnoteniu v zmysle zákona
	č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, rozhodnutie Odboru starostlivosti o životné prostredie, resp. záverečné stanovisko Ministerstva životného prostredia SR alebo vyjadrenie k zmene činnosti nie je žiadateľ povinný predložiť pri podaní ŽoNFP, ale **predkladá ho** **najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí nenávratného finančného príspevku**.
	14. V prípade, ak sa projekt dotýka záujmov ochrany prírody v zmysle zákona č. 543/2002 Z. z.
	o ochrane prírody a krajiny v znení neskorších predpisov nie je žiadateľ povinný predložiť pri podaní ŽoNFP súhlasné stanovisko príslušného orgánu štátnej správy ochrany prírody ale **predkladá ho** **najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí nenávratného finančného príspevku**.
	15. Poskytovateľ vypracuje návrh na uzatvorenie Zmluvy o poskytnutí NFP a zašle tento návrh v 3 rovnopisoch žiadateľovi:
1. ktorému Rozhodnutie o schválení ŽoNFP nadobudlo právoplatnosť[[11]](#footnote-11)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.
	1. Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora. **Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.
	2. Postup pri poskytovaní príspevku v čase krízovej situácie

V súlade s § 57 ods. (7) v čase krízovej situácie poskytovateľ rozhodne o schválení žiadosti, ak postupom podľa § 19 ods. 6 zistil splnenie podmienok poskytnutia príspevku. Poskytovateľ rozhodne o neschválení žiadosti, ak postupom podľa § 19 ods. 6 zistil nesplnenie podmienok poskytnutia príspevku alebo ak nie je možné žiadosť schváliť z dôvodu nedostatku finančných prostriedkov určených vo výzve. Ustanovenia § 19 ods. 7 až 9 sa nepoužijú.

V súlade s § 57 ods. (8) Poskytovateľ môže zastaviť konanie o žiadosti, ak sú pochybnosti o pravdivosti alebo úplnosti žiadosti a žiadateľ tieto pochybnosti neodstránil v určenej lehote, hoci bol o možnosti zastavenia konania poučený; ustanovenie § 20 ods. 1 písm. d) sa nepoužije. Ustanovenie § 19 ods. 5 sa použije primerane.

# Identifikácia synergických a komplementárnych účinkov

Nasledovné informácie sú uvádzané výlučne za účelom informovanosti žiadateľov o možnostiach podpory v rámci synergických a komplementárnych výziev, resp. podporných programov SR a EÚ.

**I. Pilier Spoločnej poľnohospodárskej politiky – Národný podporný program v rámci spoločnej organizácie trhu s vínom na roky 2019 – 2023.**

Cieľom tohto dotačného národného programu je implementovať podporné opatrenia tak, aby sa slovenské vinohradníctvo a vinárstvo udržalo ako tradičný výrobný sektor v regióne a aby slovenskí producenti mohli naďalej poskytovať svoju produkciu na trhu. Doplnkovosť zo strany PRV bude prebiehať na úrovni oprávnených činností.

Národný podporný program pre víno je zverejnený na webovom sídle MPRV SR:

<http://www.mpsr.sk/index.php?navID=763&navID2=763&sID=40&id=14434>

**I. Pilier Spoločnej poľnohospodárskej politiky – Národný program stabilizácie a rozvoja slovenského včelárstva na roky 2019/2020 až 2021/2022.**

Cieľom tohto dotačného národného programu je zlepšiť všeobecné podmienky výroby a obchodovania so včelárskymi výrobkami, dosiahnuť pozitívne zmeny vo vekovej štruktúre chovateľov včiel, zlepšiť podmienky na celoplošne organizovaný boj s varoózou, dosiahnuť maximálnu možnú kvalitu medov a ostatných včelích produktov a zvýšiť stav včelstiev.

Národný program stabilizácie a rozvoja slovenského včelárstva je zverejnený na webovom sídle MPRV SR:

<http://www.mpsr.sk/index.php?navID=790&navID2=790&sID=40&id=14392>

# Zmeny vo výzve

* 1. V zmysle § 57 v spojení s § 56 ods. 1 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, vzhľadom na termín vyhlásenia výzvy, PPA môže výzvu zmeniť do vydania prvého rozhodnutia o žiadosti.
	2. Zmenu výzvy nie je možné vykonať, ak by sa takouto zmenou výzvy zúžil potenciálny okruh dotknutých žiadateľov. Zmena výzvy nemôže byť v rozpore s princípmi transparentnosti, nediskriminácie a rovnakého zaobchádzania.
	3. PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP.
	4. Zmeny výzvy a jej príloh, vrátane zdôvodnenia zmien budú zverejňované formou oznámenia
	na webovom sídle PPA: [http://www.apa.sk](http://www.apa.sk/).

# Zrušenie výzvy

* 1. V zmysle § 57 v spojení s § 56 ods. 1 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, vzhľadom na termín vyhlásenia výzvy, PPA môže výzvu zrušiť. Rozhodnutie vydané na základe výzvy, ktorá bola zrušená, je zrušením výzvy nedotknuté. PPA predloženú žiadosť podanú
	do zrušenia výzvy, o ktorej nebolo rozhodnuté podľa § 57 ods. 7 alebo ods. 8 alebo podľa § 19 alebo § 20 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, žiadateľovi vráti alebo o žiadosti rozhodne.
	2. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA: [http://www.apa.sk](http://www.apa.sk/).

**Prílohy:**

* 1. **Formulár žiadosti o nenávratný finančný príspevok**
	2. **Príručka pre žiadateľa o poskytnutie nenávratného finančného príspevku**
	3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
	4. **Zoznam plodín špeciálnej rastlinnej výrobu a citlivých plodín na ornej pôde**
	5. **Zoznam merateľných ukazovateľov**
	6. **Zoznam najmenej rozvinutých okresov v zmysle zákona č. 336/2015 Z. z.**

V Bratislave 20. 11. 2020

 **Ing. Tibor Guniš**

 generálny riaditeľ

1. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe

Autorizácia (podpis) je viazaná ku konkrétnemu úkonu a je potrebná vtedy, ak daný úkon, dané podanie alebo príloha, vyžaduje podpis. Zároveň musí byť jednoznačné, k akému dokumentu sa podpis/autorizácia viaže. [↑](#footnote-ref-1)
2. za deň doručenia sa považuje deň uloženia ŽoNFP do e-schránky PPA [↑](#footnote-ref-2)
3. Pojem „operácia“ je definovaný v  čl. 2, ods.9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-3)
4. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-4)
5. Zákon 91/2016 Z. z. o trestnej zodpovednosti právnických osôb. [↑](#footnote-ref-5)
6. Zoznam plodín špeciálnej rastlinnej výrobu a citlivých plodín na ornej pôde tvorí **prílohu č. 4** tejto výzvy**.** [↑](#footnote-ref-6)
7. Zoznam najmenej rozvinutých okresov tvorí **prílohu č. 6** tejto výzvy [↑](#footnote-ref-7)
8. dobytčia jednotka [↑](#footnote-ref-8)
9. Zoznam najmenej rozvinutých okresov tvorí **prílohu č. 6** tejto výzvy [↑](#footnote-ref-9)
10. Mladý poľnohospodár pre túto výzvu v súlade s čl. 2 nariadenia (EÚ) č. 1305/2013 je osoba, ktorá spĺňa tieto 3 podmienky: 1. nemá v čase podania ŽoNFP viac ako 40 rokov (t.j. nedosiahla 41 rokov); 2. má minimálne stredoškolské vzdelanie v oblasti poľnohospodárstva alebo veterinárstva, alebo absolvovala akreditovaný vzdelávací kurz (program) zameraný na poľnohospodárske podnikanie v oblasti živočíšnej a/alebo rastlinnej výroby; 3. prvýkrát začína pôsobiť v poľnohospodárskom podniku ako jeho najvyšší predstaviteľ (rozhodujúce právomoci + min. 2/3 majetkový podiel) [↑](#footnote-ref-10)
11. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-11)